Eesti saarte loend
Eesti saarte loend loetleb Eesti saared, mis piirnevad mere või siseveekoguga. Eestis on 2020. aasta seisuga loendatud kokku 2317 meresaart,. Suuremates siseveekogudes asuvate saartega on Eestis kokku 2355 saart[küsitav] . Umbes pooled Eesti väikesaared on ametlike nimedeta. Tuginedes topograafilisele kaardile, pakkus August Tammekann Eesti saarte varaseimaks arvuks 1922. aastal 1562 saart. Jaan Rumma 1923–1924 avaldatud andmetel oli Eestis 728 meresaart. August Loopmanni 1996 avaldatud andmete alusel on Eestis 1521 meresaart. 2015 koostatud EELIS meresaarte nimestik annab saarte kohta kaks pindala: põhikaardi ja Eesti topograafia andmekogu kombineeritud andmeid. Nimestiku koostamisel kasutati põhikaarti mõõtkavaga 1:10 000. Kombineeritud andmed saadi aeropildistamise ja laserskaneerimisega keskmise veeseisu ajal. Saarteks on arvestatud kuni 10 m² läbimõõduga maismaa-alasid, mis on merega ümbritsetud. 2015 arvestuses on maakerke tulemusena teiste saartega liitunud ega kuulu meresaarte ametlikku nimistusse Kassari, Võilaid ja Suur-Tulpe.